3.5.2014 Jurnalul Oficial al Uniunii Europene L 132/63 DECIZII DECIZIA COMITETULUI POLITIC ȘI DE SECURITATE ATALANTA/2/2014 din 29 aprilie 2014 privind acceptarea contribuției unei ţări terţe la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de modificare a Deciziei ATALANTA/3/2009 (2014/244/PESC) COMITETUL POLITIC ȘI DE SECURITATE, având în vedere Tratatul privind Uniunea Europeană, în special articolul 38 paragraful al treilea, având în vedere Acţiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (!), în special articolul 10, având în vedere Decizia Comitetului politic și de securitate ATALANTA/3/2009 din 21 aprilie 2009 privind instituirea unui Comitet al contribuitorilor pentru operația militară a Uniunii Europene în vederea unei contribuții la descurajarea, prevenirea şi reprimarea actelor de piraterie și de jaf armat din largul coastelor Somaliei (Atalanta) (2009/369/PESC) ()), întrucât: (1) În conformitate cu articolul 10 alineatul (2) din Acţiunea comună 2008/851/PESC, Consiliul a autorizat Comi- tetul politic și de securitate (COPS) să adopte deciziile corespunzătoare privind acceptarea contribuțiilor propuse din partea statelor terțe. (2 În urma recomandării privind o contribuție din partea Noii Zeelande adresată de comandantul operației UE la 11 martie 2014 și a avizului Comitetului militar al Uniunii Europene din 25 martie 2014, contribuția din partea Noii Zeelande ar trebui să fie acceptată. (3) Decizia Comitetului politic şi de securitate ATALANTA/3/2009 ar trebui modificată în consecință pentru a elimina anexa care enumeră statele terțe a căror contribuție a fost acceptată. (4) În conformitate cu articolul 5 din Protocolul nr. 22 privind poziţia Danemarcei, anexat la Tratatul privind Uniunea Europeană şi la Tratatul privind funcționarea Uniunii Europene, Danemarca nu participă la elaborarea şi la punerea în aplicare a deciziilor și a acțiunilor Uniunii care au implicații în materie de apărare, ADOPTĂ PREZENTA DECIZIE: Articolul 1 (1) Contribuţia Noii Zeelande la operația militară a Uniunii Europene în vederea unei contribuții la descurajarea, prevenirea şi reprimarea actelor de piraterie şi de jaf armat din largul coastelor Somaliei (Atalanta) este acceptată și este considerată semnificativă. (2)  Noua Zeelandă este scutită de contribuții financiare la bugetul Atalanta. Articolul 2 Decizia Comitetului politic și de securitate ATALANTA/3/2009 se modifică după cum urmează: 1, la articolul 2 alineatul (1) a doua liniuţă, cuvintele „astfel cum sunt menționate în anexă” se elimină; 2. anexa se elimină. () J0L301,12.11.2008, p. 33. () J0L122, 6.5.2009, p.%.